Р Е П У Б Л И К А С Р Б И Ј А

АУТОНОМНА ПОКРАЈИНА ВОЈВОДИНА

ЦЕНТАР ЗА СОЦИЈАЛНИ РАД ОПШТИНЕ ВРБАС

**ПРОГРАМ РАДА ЦЕНТРА ЗА СОЦИЈАЛНИ РАД**

**ОПШТИНЕ ВРБАС**

**ЗА 2021. ГОДИНУ**

НОВЕМБАР 2020. ГОДИНЕ

С А Д Р Ж А Ј:

1. Уводни део и Основне информације о Центру за социјални рад Општине Врбас

2. Делатност Центра за социјални рад

3. Организација рада центра за социјални рад

4. Простор и техничка опремљеност

5. Правци рада

6. Права и услуге у социјалној заштити

7. Планиране мере и активности

8. Информисање

9. Пројектне активности

10. Едукација стручних радника

11. Потешкоће са којима се сусрећемо у раду

**УВОДНИ ДЕО**

Програм рада Центра за социјални рад општине Врбас представља приказ

делатности и овлашћења које ће Центар вршити у наредном једногодишњем периоду и могућих праваца за унапређење и развој услуга социјалне заштите у локалној заједници.

Основ за израду Програма представљају:

• Програм рада Центра за социјални рад општине Врбас за 2020. годину;

• Годишњи извештај о раду Центра за социјални рад општине Врбас за 2019.

годину;

• прописи у области социјалне заштите на републичком и локалном нивоу;

• резултати анализе предмета као и праћење актуелних тенденција у свакодневном раду.

Програм је сачињен уважавајући сазнања до којих се дошло испитивањем, праћењем и проучавањем проблема и потреба корисничких група и ефеката социо- заштитних услуга.

Програм рада, у смислу основних смерница за деловање, послужиће руководству установе приликом разматрања могућности за иновације и развој недостајућих услуга у заједници у 2021. години.

Програм је намењен:

• управном одбору;

• надзорном одбору;

• локалној самоуправи;

• медијима;

• стручној и широј јавности.

**1. ОСНОВНЕ ИНФОРМАЦИЈЕ О ЦЕНТРУЗАСОЦИЈАЛНИРАД ОПШТИНЕ ВРБАС**

* Оснивач Центра за социјални рад је Општина Врбас.
* матични број 08564078, ПИБ 100639206, шифра делатности 88.99. и 88.10
* Седиште Центра за социјални рад општине Врбас се налази у Врбасу, ул.Маршала Тита бр.40
* Директор Центра за социјални рад је Нада Батрићевић, дипл. социјaлни радник
* Електронска адреса ЦСР је vrbas.csr@minrzs.gov.rs. Веб сајт http://www.csr vrbas.org.rs Контакт телефони ЦСР је 021/ 706-524, 021/700-252

**2. ДЕЛАТНОСТ ЦЕНТРА ЗА СОЦИЈАЛНИ РАД**

Социјална заштита је, према Закону о социјалној заштити, организована као друштвена делатност од јавног интереса, чији је циљ пружање помоћи и оснаживање за самосталан и продуктиван живот у друштву како појединаца, тако и породица, као и спречавање нaстајања и отклањања последица социјалне искључености.

Центар за социјални рад одлучује о остваривању права корисника утврђених овим законом и о коришћењу услуга социјалне заштите које обезбеђује Република Србија, аутономна покрајина и јединица локалне самоуправе и врши друге послове утврђене законом и прописима донетим на основу закона.

У свом раду ослања се на :

* ***Важеће законе:*** *Закон о социјалној заштити, Породични закон, Закон о спречавању насиља у породици, Кривични закон, Закон о малолетним починиоцима кривичних и прекршајних дела* ,*Закон о општем управном поступку и другима правним прописима;*
* ***Одлуку о проширеним правима социјалне заштите СО Врбас;***
* ***Стратегију развоја социјалне заштите општине Врбас***
* ***Стратегијуи развоја социјалне заштите РС;***
* ***Сратегију за смањење сиромаштва;***
* ***Национални план акције за децу;***
* ***Важећи правилник о организацији, нормативима и стандардима рада ЦСР***
* ***Споразум о сарадњи у спровођењу зашите жртава насиља у породици и жена у партнерским односима на подручју општине Врбас***

У вршењу јавних овлашћења, Центар за социјални рад, у складу са Правилником о организацији, нормативима и стандардима рада центра за социјални рад („Сл. Гласник РС“, бр. 59/2008, 37/2010, 39/2011 – др. правилник и 1/2012 – др. правилник), одлучује о:

1. остваривању права на новчану социјалну помоћ;

2. остваривању права на додатак за помоћ и негу другог лица;

3. остваривању права на помоћ за оспособљавање за рад;

4. остваривању права на смештај у установу социјалне заштите;

5. остваривању права на смештај одраслог лица у другу породицу;

6. хранитељству;

7. усвојењу;

8. старатељству;

9. одређивању и промени личног имена детета;

10. мерама превентивног надзора над вршењем родитељског права;

11. мерама корективног надзора над вршењем родитељског права.

У вршењу јавних овлашћења Центар за социјални рад обавља следеће послове:

* спроводи поступак посредовања – медијације у породичним односима (мирење и нагодба);
* доставља налаз и стручно мишљење, на захтев суда, у парницама у којима се

одлучује о заштити права детета или о вршењу, односно лишењу родитељског права;

* доставља, на захтев суда, мишљење о сврсисходности мере заштите од насиља у породици коју је тражио други овлашћени тужилац;
* пружа помоћ у прибављању потребних доказа суду пред којим се води поступак у спору за заштиту од насиља у породици;
* спроводи поступак процене опште подобности хранитеља, усвојитеља и старатеља; врши попис и процену имовине лица под старатељством;
* сарађује са јавним тужиоцем, односно судијом за малолетнике у избору и примени васпитних налога;
* спроводи медијацију између малолетног учиниоца и жртве кривичног дела;
* подноси извештај о испуњењу васпитног налога јавном тужиоцу, односно судији за малолетнике;
* присуствује, по одобрењу суда, радњама у припремном поступку против малолетног учиниоца кривичног дела, ставља предлоге и упућује питања лицима која се саслушавају;
* доставља мишљење суду пред којим се води кривични поступак против малолетника у погледу чињеница које се односе на узраст малолетника, чињеница потребних за оцену његове зрелости, испитује средину у којој и прилике под којима малолетник живи и друге околности које се тичу његове личности и понашања;
* присуствује седници већа за малолетнике и главном претресу у кривичном поступку против малолетног учиниоца кривичног дела;
* стара се о извршењу васпитних мера посебних обавеза;
* проверава извршење васпитне мере појачаног надзора од стране родитеља,

усвојитеља или старатеља и указује им помоћ у извршењу мере;

* проверава извршење васпитне мере појачаног надзора у другој породици и указује помоћ породици у коју је малолетник смештен;
* спроводи васпитну меру појачаног надзора од стране органа старатељства тако што се брине о школовању малолетника, његовом запослењу, одвајању из средине која на њега штетно утиче, потребном лечењу и сређивању прилика у којима живи;
* доставља суду и јавном тужиоцу за малолетнике извештај о току извршења

васпитних мера о чијем се извршењу стара;

* обавља друге послове утврђене законом;
* пружа услуге социјалног рада и покреће судске поступке када је законом за то

овлашћен;

* прати и проучава појаве у области социјалне и правне заштите и обавља

превентивну делатност***.***

**3. ОРГАНИЗАЦИЈА РАДА ЦЕНТРА ЗА СОЦИЈАЛНИ РАД ОПШТИНЕ ВРБАС**

*Број запослених радника у Центру за социјални рад*

Структура запослених у ЦСР је :

* Директор – дипл.социјални радник
* Управно-правне послове- 2 дипл. правника
* Посао супервизора- 1 дипл. педагог
* Послове водитеља случаја- 5 стручних радника на повереним пословима од стране министарства (2 дипл. социјални радник, 1 дипл. психолог, 1 мастер психолог, 1 мр.педагогије), и 3 стручна радника на пословима који су поверени одлуком СО Врбас о социјалној заштити ( 1 дипл.педагог, 1 дипл.психолог и 1 соц.радник ).
* Послове који се односе на материјална давања- 2 социјална радника ( 1 дипл.психолог и 1 соц.радник)
* Административно-финансијске послове- 3,5 ( 1 шеф рачуноводства, дипл. економиста, 1 благајник, 1 административно- технички радник са ССС у писарници и 1 административни радник са ½ радног времена са ССС)
* Административни посао у Дневном боравку за децу и младе са сметњама у развоју- 1 извршилац са ССС
* Послови возача- 1 извршилац са ССС
* Послови спремачице- 1 извршилаца са ОШ

**4. ПРОСТОР И ТЕХНИЧКА ОПРЕМЉЕНОСТ**

Зграда Центра за социјални рад је у центру града Врбаса, тако да је доступна свим грађанима, грађена је од чврстог материјала ( зграда је грађена 1928.год). Центар је смештен у приземље у којем се налазе 11 канцеларија, остава, кухиња, 2 тоалетна чвора, подрум у којем је смештена архивска грађа и велики ходник. Простор је у већем делу прилагођен потребама за нормално обављање поверених послова.

Током 2012.године промењен је горионик за гас, обзиром да је предходни био старије генерације и његова искоришћеност је била 62%, а садашњи има искоришћеност 92%. Тако смо успели да смањимо рачуне за грејање.

Постоји потреба за проширивањем простора ( у таванском простору зграде постоји неискоришћен простор) тачније изградњом још једне канцеларије за групне супервизиске састанке, као и канцеларије за супервизора и руководиоца, обзиром да сада супервизор и руководилац седе због недостатка простора, са водитељем случаја.

Центар поседује два путничка аутомобила, Опел Корсу, 2016.годиште, и Заставу 10, 2007.годиште. Оба аутомобила су добијена од стране ресорног министраства. Током августа месеца 2020.год. изведени су радови на рушењу и изградњи нове 2 гараже за паркирање путничких аутомобила. Средства за изградњу гаража обезбедила је локална самоуправа.

Током септембра месеца 2017.године Форум младих са инвалидитетом у сарадњи са ресорним министарством је уградило прилазну рампу за особе са инвалидитетом.

Центар је окречен крајем 2017.године , те нам је намера да 2021 .године окречимо унутрашњи простор Центра. Локална самоуправа је у 2017.години обезбедила средства за адаптацију електричне инсталације у Центру, радови су завршени током 2017.године. Поред нове инсталације промењена је и расвета (лед расвета је стављена) која је економичнија и рачуни за струју већ су знатно мањи.

Од 02.11.2020. године имамо професионално лице које обавља послове физичког обезбеђење која позиција је финансирана од стране локалне самоуправе.

**5. ПРАВЦИ РАДА**

Кретање броја корисника сталне новчане помоћи је у последњих пар година повећан. Чињеница да се из месеца у месец повећава број нових захтева за остваривање права на сталну новчану помоћ ( до 05.11.2020. ово право је остварило 663 породица од тога 53 породица је из групације стари, 565 из групе одрасли, 33 млади и 12 су носиоци деца), полазни су основ за планирање заштите и помоћи осиромашеним грађанима. Број лица која су обухваћена правом на новчану социјалну помоћ јесте константан, с тим да се повећава у периоду од децембра до фебруара када је најтеже наћи посао путем повремених и привремених послова.

У периоду од априла до септембра месеца био је приметан мањи број захтева за једнократним новчаним помоћима, да би се у последњим месецима тај број повећао (разлози обраћања су : регулисање дуговања за комуналне услуге, куповина огрева, куповина неопходних лекова или куповина основних животних намирница и друго). У пружању додатне помоћи социјално и материјално угроженим појединцима и породицама са територије општине Врбас, Центар за социјални рад ће наставити успешну сарадњу са Општинском организацијом Црвеног крста, која неретко обезбеђује пакете намирница и хигијенских средстава, одећу и обућу за појединце у вођењу случаја и кориснике материјалних давања у ситуацијама када стручни радници процене да постоји потреба за овим облицима подршке.

Материјалну подршку за мултипроблемске породице у општини могуће је обезбедити анимирањем и ангажовањем представника приватног сектора (предузетника) у запошљавању радно способних корисника материјалних давања, што би био дугорочнији допринос решавању ове проблематике. Ову активност би и надаље спроводио Центар у сарадњи са Националном службом за запошљавање .

Помоћ у натури и материјалну подршку је могуће обезбедити и кроз укључивање у акције прикупљања новчане помоћи за социјално угрожене појединце/породице; развојем хуманитарног спонзорства, као и развојем социјалног предузетништва.

Задње четири године имали смо повећан број захтева за смештајем корисника у установу социјалне заштите ( и у већини случајева радило се о корисницима којима се мора поставити привремени старатељ, што је усложњавало процедуру и временски оквир за реализацију смештаја). Од почетка 2020. године до краја фебруара месеца реализовано је 6 нових смештаја одраслих и старијих корисника у установе социјалне заштите а марта до 01.11.2020. још њих 3. Поређења ради важно је истаћи да је током 2019.године услугу смештаја у установе социјалне заштите користило 43 лица, што је и просек који се појављује последњих пар година на евиденцији ЦСР. Током пандемије корона вирусом установе за смештај су имале Инструкцију да не примају нове кориснике изузев када је у питању хитан пријем, те је било отежано реализовати ову врсту смештај .

У овим ванредним околностима услуга породичног смештаја за одрасле и старе успела је компезовати потребу у збрињавању одраслих и старих лица када установе социјалне заштите нису могле ефикасно одговорити на ове захтеве. Услугу породичног смештаја за одрасле од почетка године користило је 8 лица. Пројекција је да ће се и у 2021.години та тенденција наставити отежаног збрињавања у установе социјалне заштите те се намеће потреба развијања породичног смештаја као алтернативног вида збрињавања одраслих и старих лица.

Важно је истаћи да се такође у свакодневном раду све више суочавамо са сложеном проблематиком , односно све је већи број корисника који имају и извесних психичких проблема због чега им је потребан институционалан облик збрињавања. У постојећим установама социјалне заштите није могуће обезбедити смештај због попуњености капацитета. Центар није у могућности да адекватно одговори на ову проблематику обзиром да захтева системско решење а да пружаоци услуге породичног смештаја немају специфична знања да би се бавили задовољењем потребе ове групе корисника.

Број пријава насиља у породици је у знатном порасту у односу на предходне године, али постоји могућност да је тај пораст последица управо оснажености жртава да пријаве насиље и да прекину дисфункционалне односе у породици као и чињеница да институције имају инструменте за брже реаговање у ситуацијама постојања сумње на насиље ( примена Закона о спречавању насиља у породици од 01.06.2017. године). До краја октобра месеца 2020. године у ЦСР Врбас је евидентирано 64 нових случајева насиља у породици, 15 поновљених случајева. Партнерских конфликата смо имали 15 и осталих кофликата у породици 33 предмета. Применом Закона о спречавању насиља у породици унапређен је одговор институција на насиље у породици; координатор активности на локалу је Основно јавно тужилаштво; представници ОЈТ, ПС и ЦСР чине Групу за координацију која сваких петнаест дана има састанке на којима се разматрају пријаве насиља. Готово сви пријављени случајеви разматрају се више пута и заједно се сачињавају Индивидуални планови заштите са дефинисаним обавезама које има свака од институција.

Пројекција је да ће и у наредној години број ( око 4.000) корисника бити на нивоу предходне две године . Међутим иако је приближно исти број корисника , чињеница је да је животна проблематика и сложеност захтева као и рад на случају из године у годину све комплекснији и захтевнији.

***Правци даљег рада:***

* Примена закона о социјалној заштити и других релевантних закона и подзаконских аката;
* Умрежавање институција и развијање партнерства;
* Развијање услуге Дневног боравка за децу и младе са сметњама у развоју;
* Подстицање локалне самоуправе за увођење нових услуга у локалној заједници: услуге личног пратиоца, услуге помоћи у кући за децу и младе са инвалидитетом, услуге „ Становање уз подршку за кориснике који напуштају систем соц. заштите“, услуге „ Предах смештај“.

**6. ПРАВА И УСЛУГЕ КОЈЕ ФИНАНСИРА ЛОКАЛНА САМОУПРАВА**

Општина Врбас у складу са Одлуком о социјалној заштити („Сл. Лист општине Врбас“, бр. 03/13, 5/14, 11/15 и 12/16) обезбеђује права и услуге за појединце и породице са територије општине којима је неопходна друштвена помоћ и подршка ради савладавања социјалних и животних тешкоћа и стварања услова за задовољавање основних животних потреба. **Права** која обезбеђује локална самоуправа, а о чијем остваривању одлучује и које пружа Центар за социјални рад су:

* **Право на једнократну новчану помоћ појединцу и породици** када се нађе у ситуацији да није у стању да обезбеди задовољавање егзистенцијалних потреба – сигурност/безбедност живота, исхрана, одевање, становање, заштита здравља и образовања. Грађанима општине се обезбеђује помоћ за следеће намене : лечење, набавка хране, набавка одеће и обуће, плаћање режијских трошкова, регулисање личне документације, превоз/путовање, екскурзије, матуре, џепарац, обезбеђивање одеће и обуће и задовољавање других животних потреба;
* **Право на опрему корисника за смештај у установу социјалне заштите или другу породицу ако је материјално необезбеђен,**
* **Право на путне трошкове и исхрану пролазника**
* **Право на наканаду трошкова сахране за материјално необезбеђена лица**
* **Право на бесплатан оброк** који припрема Рекреациони центар „ Драго Јововић“ и дистрибуира Општинска организација Црвеног крста за кориснике права на новчану социјалну помоћ, друга лица која спадају у категорију материјално угрожених и лица која се тренутно налазе у стању социјалне потребе;
* **Материјална средства за куповину новогодишњих пакетића деци** чији су родитељи корисници права на НСП као **за децу из „ граничних - рањивих„ групација** ( који формално не остварују право на НСП а на граници су сиромаштва)
* **Субвенције у делу плаћања комуналних услуга за кориснике НСП**
* **Новчану помоћ деци,** из материјално угожених породица**, за полазак у школу.**
* **Новчана помоћ за куповину огрева** материјално угроженом становништву**.**

**Услуге** у социјалној заштити су активности пружања подршке и помоћи грађанима и њиховим породицама ради побољшања, односно очувања квалитета живота, отклањања и ублажавања ризика, неповољних животних околности, као и развој потенцијала корисника за самосталан живот кроз развој услуга на локалном нивоу према утврђеним потребама а у складу са финансијским могућностима могу финансирати и :

* **Дневни боравак за децу и младе са сметњама у развоју**
* Помоћ и нега у кући за децу и младе, одрасла и старија лица са инвалидитетом
* Помоћ и нега у кући за старија лица
* Услуге клуба за старија лица
* **Услуга смештаја у прихватилишту за децу младе**
* **Прихватилиште за жене и децу жртве породичног насиља и жртве трговине људима**
* **Услуга смештаја у прихватилиште за одрасла** **и старија лица**
* Становање уз подршку за младе који се осамостаљују „Кућа на пола пута“
* Услуге личног пратиоца
* Услуге породичног сарадника
* **Саветодавно- терапијске и социјално едукативне услуге за појединце и породице којима је потребна помоћ у превазилажењу личних и породичних криза, као и правна помоћ**
* Програми рада чији је оснивач јединица локалне самоуправе
* Програми унапређења социјалне заштите у јединици локалне самоуправе.

***Одлуку о врсти и нивоу коришћења права и услуге доноси Опшина Врбас.***

**7. ПЛАНИРАНЕ МЕРЕ И АКТИВНОСТИ У 2021.години**

***7.1. Планиране мере и активности за унапређење положаја деце и младих***

* Једнократна материјална помоћ за **набавку школског прибора и уџбеника** за децу из материјално угрожених породица;
* **У сарадњи са школама покретање акције за набавку половних књига и гардеробе за материјално угрожене ученике** (циљ ове акције не би била само материјална подршка већ и развијање духа солидарности и хуманости)
* **У** сарадњи са школама радити на промовисању обавезног школовања деце и младих и смањити осипање деце из образовног система
* Популаризовање ургентног хранитељства за збрињавање деце у хитним ситуацијама када је дошло до напуштања од стране родитеља, грубог занемаривања или злостављања детета, или када су родитељи спречени да брину о детету због тешке болести или смрти,
* Развој услуге ПОВРЕМЕНОГ хранитељства кроз коју би се задовољиле потребе деце са сметњама у психофизичком развоју, израженим здравственим тешкоћама или поремећајем понашања
* У циљу додатне сензибилизације представника школског система за рад са децом која су претрпела искуство грубог занемаривања или злостављања, вршњачког насиља било би неопходно почети едукативни рад са васпитачима, учитељима, наставницима, психолозима, педагозима и другим наставним особљем образовног система.
* У 2021. години биће настављен групни рад са хранитељима (започет у 2012.години) као и хранитељима за одрасла и старија лица кроз одржавање едукативних радионица усмерених ка унапређењу њихових компетенција, а подршка ће им бити обезбеђена и кроз одржавање индивидуално- саветодавних разговора, по захтеву хранитеља или у складу са потребама детета на смештају.
* Популаризовање повременог хранитељства кроз периодично исказивање потреба за хранитељским породицама путем медија, као и одржавање периодичних састанака са хранитељским породицама које су заинтересоване за пружање услуге повременог збрињавања у циљу дефинисања начина сарадње, представљају програмске активности од нарочитог значаја, узимајући у обзир проблем недостатка прихватилишта/прихватне станице у локалној заједници и региону.
* Марта месеца 2018.године потписан је Протокол о међусекторској сарадњи на превенцији и заштити деце од насиља , злостављања и занемаривања за општину Врбас. Како се у досадашњој сарадњи са образовним системом дошло до сазнања да се повећао број вршњачког насиља као и насиља које се дешава у школи сматрамо да би требало у сарадњи са предшколским установима и школама обављати активности усмерене ка превенцији вршњачког и породичног насиља и благовременом отклањању њихових последица кроз одржавање едукативних радионица. У 2018.години одрађено је 8 радионица са ученицима основних и средњих школа као и трибина“ Тијана –Клик безбедност деце на интернету“ у оквиру „Дечије недеље“, те би се са том праксом наставило и у 2021.години.
* **Подела новогодишњих пакетића** за децу из материјално угрожених породица
* **Смањити просјачење деце на улици з**аједно са осталим институцијама на локалу ( Заједничком акцијом припадника Полицијске станице Врбас и стручних радника ЦСР).
* Сматрамо да је вредно истаћи активности које су спроведене у 2020.години, а које су у великој мери допринеле како нама тако и корисницима:
* Важно је нагласити да је Центар за породични смештај из Новог Сада одржао обуку за хранитеље у Врбасу током октобра месеца 2020.године, тачније за 4 нових хранитељских породица. Ово је веома важно обзиром на чињеницу да се број деце који је измештен из матичних породица и смештен у хранитељске породице у порасту. За сада број и квалитет услуге коју хранитељске породице пружају, задовољавају потребе за смештајем деце на територији наше општине.

***7.2. Планиране мере и активности за унапређење положаја одраслих и старих***

* Смештај одраслих и старих лица у установе социјалне заштите
* **Развој и промовисање услуге породичног смештаја за одрасла лица** (промовисање ове услуге у медијима, обука потенцијалних пружалаца услуге као и развијање мреже подршке ) .Рад на афирмацији породичног смештаја за одрасла и старија лица у пракси је препознат као потреба, а активности усмерене ка афирмацији могуће је спровести кроз пројекат у оквиру којег би се реализовала обука породица за пружање услуга смештаја. У ову сврху се у наредном периоду планира сачињавање предлога пројекта којим ће се аплицирати на конкурсе за финансирање услуга социјалне заштите.
* Организовати прихват лица која се нађу у ситуацији да им је неопходан хитан смештај- да ли у **прихватилиште или у прихватну станицу,**
* **Материјална помоћ за лица** која се нађу у ванредној ситуацији
* Помоћ у набавци половне гардеробе у сарадњи са ЦК Врбас
* У сарадњи са јавним предузећима на локалу потписати споразуме везано за активацију радно способних лица која су корисници НСП.
* У наредном периоду биће размотрена могућност **организовања групног саветодавног и едукативног рада са старатељима одраслих и старијих корисника,** ради евидентирања тешкоћа у раду и пружања подршке у њиховом превазилажењу. Групни рад је могуће организовати кроз заједничке састанке у месним канцеларијама или у просторијама Центра за социјални рад, у оквиру рада Саветовалишта.
* Стручни радници ће у сарадњи са запосленима у месним канцеларијама предузимати активности на идентификовању одраслих и старијих лица којима се кроз обезбеђивање дневних услуга у заједници може обезбедити останак у природној средини и превенирати институционални смештај. Ове особе ће бити упућене на коришћење услуга помоћи у кући и клуба за одрасла и старија лица, при чему ће им се пружити потребна помоћ у подношењу захтева за коришћење услуга.

***7.3.Планиране мере и активности за унапређење положаја деце и младих са сметњама у развоју***

* ***Дневни борвак за децу и младе са сметњама у развоју и омладину са инвалидитетом*** - За децу и младе умерено и теже ометене у психичком развоју општинском Одлуком о социјалној заштити предвиђено је обезбеђивање дневног боравка и васпитно- образовних, радних, културно-забавних, рекреативних и социо- терапијских активности, у складу са њиховим способностима, околностима и испољеном интересу. Дневни боравак за децу и младе са инвалидитетом је поверен Центру за социјални рад општине Врбас чији рад финансира локална самоуправа и пружа ће од почетка 2021.године. Седиште Дневног боравка је у Врбасу, ул. Маршала Тита бр.126.
* ***Формирање јединствене базе података о деци са сметњама у развоју***
* У сарадњи са локалном самоуправом и невладиним сектором радити на развијању услуге ***личног пратиоца, услуге Помоћи у кући за децу и младе са сметњама у развоју.***

***7.4. Планиране мере и активности за заштиту деце, жена и инвалидних лица од злостављања и занемаривања и трговине људима***

* Ургентни породични смештај (привременог карактера)
* Измештање из породица и смештање у адекватне установе (сигурне куће) или измештње насилника (судска олука)
* Материјална подршка
* Оснаживање жртве насиља да изађе из зачараног круга насиља**– *кроз формирање групе подршке за жртве насиља у породици***
* У сарадњи са НСЗ и локалном самоуправом, покрајинским секретаријатом за равноправност полова оснажити жртве насиља кроз помоћ око запошљавања.

Захваљујући доброј међуинституционалној сарадњи на локалном нивоу, постиже се ефикасност у раду. Сарадња између релеватних институција је веома добра дуги низ година, а поготово након 2015. године када је потписан нови Споразум о сарадњи у спровођењу заштите жртава насиља у породици и жена у партнерским односима на подручју општине Врбас и то између 11 институција. Генерално гледано, међусекторска сарадња је добила на квалитету посебно када је реч о кључним сарадницима као што су ЦСР Врбас, ПС Врбас, ОЈТ Врбас, Дом здравља и одељење психијатрије, јер су препознали да заједничким радом ефикасније и економичније решавамо проблеме. Пошто је у претходном извештајном периоду настављен тренд пораста броја пријављених случајева породичног и партнерског насиља, и у наредној години се може очекивати потреба за појачаним саветодавно-терапијским радом у пружању психосоцијалне подршке жртвама насиља и сређивању брачних и породичних односа. Групни рад са жртвама, као и са починиоцима насиља у породици, представљају услуге чији се развој планира у оквиру рада Саветовалишта за брак и породицу, а први корак ка њиховом иницирању представља обезбеђивање додатних едукација за стручне раднике – породичне терапеуте и успостављање сарадње са другим пружаоцима наведених услуга у другим срединама ради учења по моделу.

***7.5.Планиране мере и активнсоти за помоћ свим корисничким групама***

* **Помоћ у натури-** у сарадњи са ЦК подела половне гардеробе
* **Народна кухиња**
* **Субвенције везане за пружање комуналних услуга**
* **Помоћ у набавци огрева**
* **Саветовалиште за брак и породицу-** које ради три пута седмично (понедељак, среда и четвратк у трајању од 17-19h). У рад саветовалишта је укључено 9 стручних радника који имају звање „породичног саветодавца“. Њихово ангажовање локална самоуправа исплаћује из буџета Општине.

**8. ПЛАН ИНФОРМИСАЊА ЛОКАЛНЕ ЗАЈЕДНИЦЕ**

Центар за социјални рад ће у 2021. години предузимати следеће активности: информације о раду и догађајима из своје делатности, јавност обавештавати **путем Информатора о раду ЦСР Врбас** који је објављен на сајту ЦСР Врбас, као и обавештења која се редовно пласирају и објављују на **сајту Центра,** **путем** **штампаних медија , радио емисија, јавних презентација, трибина и предавања** .

Циљ правовременог информисања јавности јесте пружање информација грађанима о правима и услугама које пружамо, а које могу бити одговор на њихове потребе.

У циљу достизања вишег нивоа информисаности грађана општине о правима и мерама социјалне заштите и услугама које могу остварити, односно користити у локалној средини, у 2021.години планирамо да реализујемо следеће активности:

* Израда и дистрибуција писног материјала – брошура у тиражу од 500.комада. Брошурама ћемо информисати грађане о условима за остваривање права на

НСП, ТНП, ЈНП, домски смештај, хранитељство, помоћ у кући и кућној нези, о насиљу у породици и поступцима за заштиту од насиља у породици. На изради писног материјала биће ангажовани сви запослени. Пропагадни материјал ће бити дистрибуиран уз помоћ волонтера, а један део материјала ће бити доступан у пријемној канцеларији Центра.

* Учешћем у радио емисијама доприносићемо бољој информисаности грађана о услугама, мерама и облицима које пружамо као и условима потребним за остваривање одређених права.
* Ажурирање података у Информатору о раду ЦСР
* Континуирано ажурирање званичне интернет презентације установе кроз припрему, обраду и унос текста и другог садржаја за објављивање;

**9. ПРОЈЕКТНЕ АКТИВНОСТИ**

У циљу подизања нивоа пружања услуга у складу са постављеним стандардима и прописаним процедурама, Центар за социјални рад општине Врбас ће учествовати на конкурсима који подржавају иновативне облике социјалне заштите, што подразумева активну сарадњу са свим релевантним чиниоцима локалне заједнице, развој партнерских односа и заједничко наступање у односу на потенцијалне донаторе.

Планирамо да у 2021.години путем пројекта радимо са социо осетљивим групама. Циљна група би била деца узраста од 7- 14.година. Циљ би био превенција асоцијалног понашања кроз мотивисање за редовним похађањем школе путем помоћ око израде домаћих задатака, усвајање прихватљивих образаца понашања... За пројектне активности користили би просторије Центра у поподневним часовима.

**10. ЕДУКАЦИЈА СТРУЧНИХ РАДНИКА**

У складу са подзаконским актима, сви стручни радници су у 2019. год. обновили лиценце. У 2021. години ће посебна пажња бити посвећена даљем раду на усавршавању професионалних компетенција стручних радника запослених у Центру за социјални рад. Стручним радницима ће, сходно приликама и потребама, бити омогућено присуствовање различитим акредитованим и неакредитованим програмима обуке, као и семинарима, конференцијама, стручним скуповима и другим окупљањима, како би унапредили професионални рад и подигли квалитет пружених услуга. Такође , имамо у плану и да сами организујемо округле столове, презентације, едукације, те да и на тај начин размењујемо искуства добре праксе и усавршавамо се.

У складу са потребама, планирамо и стручне посете другим центрима како би разменили примере добре праксе и унапредили свој рад и сарадњу.

Неке од области усавршавања за које су стручни радници изразили потребу и интересовање су:

• Медијација – „Преговарање и медијација у социјалној заштити – унапређење

вештина комуникације и разрешавање конфликата“,

* „Медијација у породичној терапији“,

• „Рад са породицом са душевно оболелим чланом“,

• „Односи са јавношћу“,

• „Управљање временом“,

• „Рад са децом и младима са сметњама у развоју“,

• „Рад са породицама са децом и младима са сметњама у развоју“,

• „Рад на превазилажењу поремећених партнерских односа“,

• „Рад са децом која напуштају систем социјалне заштите“,

• „Рад са децом и младима жртвама насиља“;

• „Рад са починиоцима породичног насиља“.

**11. ПОТЕШКОЋЕ СА КОЈИМА СЕ СУСРЕЋЕМО У РАДУ**

* ***Преоптерећеност и недовољан број стручних радника, а обим и сложеност посла се свакодневно повећава***.
* ***Исцрпљеност све сложенијом проблематиком појединаца као и читавих породица, као и немогућност задовољења реалних потреба корисника, обзиром да превазилазе могућност задовољења у оквиру система социјалне заштите***
* Додатно оптерећење у раду представља и ***обавеза стручних радника на приправност*** *и* ***неодложна интервенција која подразумева 24-часовно дежурство стручног радника****,* а да при том услуга **није** прецизно дефинисана у смислу одсуства са посла ( радника који је током ноћи имао интервенцију – да ли сутрадан долази на посао) и **адекватне новчане надокнаде** за прековремени и ноћни рад.
* ***Неразвијен породични смештај за одрасле и старије и недостатак прихватилишта.***
* Све је ***већи број захтева за*** ***смештајем у установе*** ***социјалне заштите.*** Иако у нашој општини Геронтолошки центар збрињава већи број људи који се обраћају захтевом за смештај (под условом да нису душевно оболела лица и лица лишена половне способнсоти), **велика је потреба за прихват и збрињавање лица са нерешеним стамбеним питањем** **(бескућници)**
* ***Непостојање системског решења да се одговори на потребе лица која су душевно оболела и имају поремећај у понашању – починиоци кривичног дела –насиље у породици (постојећи домови одбијају такве кориснике, или дом има забрану пријема у установе и непостојање услуге Дневне болнице за ове кориснике)***
* ***Непостојање*** ***установе за збрињавање деце и младих са сметњама у развоју и поремећајем у понашању***

Директор,

Нада Батрићевић